Under Operasjon Asfalt i 1951 ble de sovjetiske gravene samlet på den internasjonale krigskirkegården på Tjøtta. Norske myndigheter fryktet at sovjetiske spioner – forkledd som familie til de falne soldatenes – skulle reise rundt i landet. Offisielt ble aksjonen fra norske myndigheter grunngitt med behovet for stell av gravene og tilrettelegging for besøk av pårørende. Etterretningstjenesten og et militært fartøy fulgte de to lasteskipene som transporterte likdelene. Aksjonen førte til diplomatisk strid mellom Sovjet og Norge.